എല്ലാവരും പന്തിനായി ഓടിക്കളിക്കുമ്ബോള് ഒരാള് മാത്രം കാത്തുകെട്ടിക്കിടക്കുന്നത് എനിക്കിഷ്ടമല്ല സിറ്റിയിലേക്ക് റൊണാള്ഡോയുടെ വരവ് തടഞ്ഞത് ഗ്വാര്ഡിയോളയുടെ ഈ നിലപാട് X മാഞ്ചസ്റ്റര് സിറ്റിയിലേക്ക് പോര്ചുഗല് ഇതിഹാസം ക്രിസ്റ്റിയാനോ റൊണാള്ഡോയുടെ വരവ് തടഞ്ഞത് സിറ്റി പരിശീലകന് പെപ് ഗ്വാര്ഡിയോളയുടെ നിലപാടു മൂലമെന്ന് താരത്തിന്റെ ഏജന്റ്. ക്രിസ്റ്റിയാനോയുടെ ഏജന്റും സിറ്റിക്കായി നിരവധി താരങ്ങളെ എത്തിച്ചയാളുമായ ജോര്ജ് മെന്ഡിസാണ് ഇക്കാര്യം വ്യക്തമാക്കിയത്. ഇറ്റലി മടുത്തുവെന്നും യുവെന്റസ് വിടാനൊരുങ്ങുകയാണെന്നും ക്രിസ്റ്റിയാനോ അറിയിച്ചതു മുതല് താരത്തിനായി സിറ്റി രംഗത്തുണ്ടായിരുന്നുവെന്നും എന്നാല് ഗ്വാര്ഡിയോളയുടെ അതൃപ്തിയാണ് ട്രാന്സ്ഫര് നടക്കാതെ പോകാന് കാരണമെന്നും മെന്ഡിസ് പറഞ്ഞു. യുവന്റസ് വിടാനുള്ള താരല്പര്യം ക്രിസ്റ്റിയാനോ പ്രകടിപ്പിച്ചതോടെ സാമ്ബത്തിക സ്ഥിതി വെച്ച് താരത്തെ സ്വന്തമാക്കാന് കഴിയുന്ന മാഞ്ചസ്റ്റര് ടീമുകളുമായാണ് താന് ചര്ച്ചകള് നടത്തിയതെന്നും അതില് ഏറെ താല്പര്യം പ്രകടിപ്പിച്ചത് സിറ്റിയാണെന്നും മെന്ഡിസ് പറഞ്ഞു. അവസാന നിമിഷമാണ് യുണൈറ്റഡ് കളത്തിലിറങ്ങിയതെന്നും പ്രതീക്ഷ തുക നല്കാത്ത യുണൈറ്റഡിലേക്ക് എത്താന് കാരണം സിറ്റി പരിശീലകന് ഗ്വാര്ഡിയോളയ്ക്ക് റൊണാള്ഡോയെ താല്പര്യമില്ലാത്തതാണെന്നും അദ്ദേഹം കൂട്ടിച്ചേര്ത്തു. സെര്ജിയോ അഗ്യുറോയെ വിട്ടതിന്റെ ഒഴിവ് സിറ്റിക്ക് മുന്നിലുണ്ടായിരുന്നു. ടോട്ടനം ഹോസ്പറില് നിന്ന് ഹാരി കെയ്നിനെ ടീമിലെത്തിക്കാനുള്ള ശ്രമം നടക്കാതെ പോയതും റൊണാള്ഡോ സിറ്റിയിലെത്താനുള്ള സാധ്യതകള് വര്ധിപ്പിച്ചിരുന്നു. എന്നാല് ഗാ്വര്ഡിയോളയ്ക്ക് താല്പര്യമില്ലായിരുന്നു. ഇതോടെയാണ് യുണൈറ്റഡിലേക്കുള്ള വഴി തുറന്നത് മെന്ഡിസ് പറഞ്ഞു. സിറ്റിയിലേക്ക് റുബെന് ഡയസ്, എഡേഴ്സന്, ജോ കാന്സെലോ, ബെര്നാഡോ സില്വ എന്നീ താരങ്ങളെല്ലാം എത്തിച്ചത് ജോര്ജ് മെന്ഡെസായിരുന്നു. ഈ സ്വാധീനത്തിലൂടെയായിരുന്നു ക്ലബുമായുള്ള ചര്ച്ചകള്. പോര്ച്ചുഗീസ് സൂപ്പര് താരത്തെ വിട്ടു കൊടുക്കാന് യുവെന്റസ് ആവശ്യപ്പെട്ടത് 34 മില്യണ് ഡോളര്. എന്നാല് ഇത്രയും തുക ചിലവഴിചചു വെറ്ററന് താരത്തെ എത്തിക്കുന്നതിനോട് ആദ്യം സിറ്റി മാനേജ്മെന്റ് മുഖം തിരിച്ചിരുന്നു. എന്നാല് പിന്നീട് അവര് സമ്മതം മൂളിയപ്പോള് ഗ്വാര്ഡിയോള എതിര്പ്പ് അറിയിക്കുകയായിരുന്നു. ഇക്കാര്യം കഴിഞ്ഞ ദിവസം ഗ്വാര്ഡിയോളയും പരോക്ഷമായി സൂചിപ്പിച്ചിരുന്നു. നടക്കാതെ പോയ കരാറിനെ കുറിച്ച് ചോദിച്ച മാധ്യമപ്രവര്ത്തകരോട് ഗോര്ഡിയോള പറഞ്ഞത് എല്ലാവരും പന്തിനായി ഓടിക്കളിക്കുമ്ബോള് ഒരു താരം മാത്രം ഓടാതിരിക്കുന്നത് കാണുന്നത് എനിക്കിഷ്ടമല്ല. പന്ത് ഉരുണ്ട് കഴിഞ്ഞാല് അവസാന ശ്വാസം വരെ പന്തിനായി ഓടിക്കൊണ്ടിരിക്കണം എന്നാണ്. ഗോള്പോസ്റ്റിനു മുന്നില് മാത്രം നില്ക്കുകയും ടാപ് ഇന് ഗോളുകള് മാത്രം സ്കോര് ചെയ്യുകയും ചെയ്യുന്ന താരമെന്ന വിമര്ശനം റൊണാള്ഡോയ്ക്ക് നേരത്തെയുണ്ട്. ഇക്കാര്യമാണ് പരോക്ഷമായി ഗ്വാര്ഡിയോള സൂചിപ്പിച്ചത്. ടോട്ടല് ഫുട്ബോളിന്റെ വക്താവായ ഗ്വാര്ഡിയോളയ്ക്ക് റൊണാള്ഡോയുമായി പൊരുത്തപ്പെട്ടുപോകാനാകുമോയെന്ന് നേരത്തെ തന്നെ ആശങ്കയുണ്ടായിരുന്നു. യുവന്റസ് ചോദിച്ചതിലും ചെറിയ തുകയാണ് യുണൈറ്റഡ് റൊണാള്ഡോയ്ക്കായി നല്കുന്നത്. 18 മില്യണ് ഡോളര് ആദ്യ ഗഡുവായും 9 മില്യണ് ഡോളര് രണ്ടാം ഗഡുവായുമാണ് യുണൈറ്റഡ് നല്കുക. ഇങ്ങനെയാണ് കരാറിന്റെ അന്തിമ രൂപമെന്നും മെന്ഡിസ് വ്യക്തമാക്കി. TAGS: Popular X TAGS: